laion/Wikipedia-Exotic huggingface dataset:
Konteinermaja

Konteinermaja (inglise container house, container home) on merekonteineri(te)st ehitatud maja. Teraskonteinerid on mitmesuguste mõõtmete ja kujudega. Konteinereid kasutatakse kauba transportimiseks rongidel, laevadel ja veoautodel. Konteinermajad on populaarsed, kuna on soodsama hinnaga kui tellismajad. Samuti on need loodussõbralikud, kuna toimub taaskasutus ning väheneb vajadus toota tsementi ja teisi materjale. Üks suurim eelis konteinermajadel on see, et need saab valmis ehitada tehases ja paika tõsta kohapeal. Hind 5-20% odavam tavalisest majast Eelnevalt valmistatud majad saab valmis ehitada tehases Transport lihtne liigutada ja paigaldada Taaskasutus vanad konteinerid lähevad kasutusse Vale taaskasutus kasutatakse peaaegu uusi konteinereid Konstruktsioon katus on nõrk ja vajab tugesid Isolatsioon ebapiisav soojustus Eelnev kasutus pole teada, kas transporditi tervisele kahjulikke ained Konteineritel põhinevate hoonete kasutus on väga lai ja need sobivad igaks otstarbeks. Kool Kool arenguriikides, kus ehitamine on kallis, ehitatakse konteinerid klassiruumideks Töökoda sobilik ajutiseks välitööks Ühiselamu sobilik linnades, kui eluruumi on vähe ja on vaja kiiresti elamut Kontor vähendab suurte hoonete vajadust Teater Restoran Hotell Näitus Kohvik Kaubanduskeskus Karl- Martin Idol (26.02.2019). "Konteinermaja, mis on selle head, vead ja hind?". Moodne Kodu. Originaali arhiivikoopia seisuga 2.05.2019. Vaadatud 09.05.2019. Teija Aaltonen (14.01.2019). "Konteiner kaubalaevalt koduõue". Kodus. Vaadatud 16.05.2019. Mehnazd (13.04.2019). "Top 26 Innovative Uses of Shipping Containers". Marine Insight. Vaadatud 09.05.2019. Luke Hunter (15. 07.2017). "Container Homes - Pros, Cons & Cost Comparison". Build With Rise. Vaadatud 16.05.2019. {{cite web}}: kontrolli kuupäeva väärtust: |kuupäev= (juhend)
Kassia Konstantinoopolist

Kassia, ka Kassiana või Kassiani (kreeka keeles Κασσιανή [kasia'ni]; sündinud umbes 805–810, surnud enne 865) oli Bütsantsi iguumenja (egoumenissa), luuletaja, hümnikirjutaja ja helilooja. Tema neumades kirja pandud hümnid on ühed esimesed keskajast, mis on algsel kujul säilinud ja mida tänapäeva uurijad ning muusikud on võimelised üheselt tõlgendama. Kassia on ainuke naine, kelle tekstid on võetud õigeusu kiriku liturgiatekstide hulka ja ta on üks kahest teadaolevast naisest, kes Bütsantsi riigis kirjutasid oma nime all (teine on Anna Komnena). Kassia mälestuspäeva õigeusu kirikus tähistatakse 7. septembril. Kassia loomingust on algsel kujul säilinud umbes 50 hümni ja 23 neist on lülitatud õigeusu kiriku liturgiatekstide korpusse. Laule võib olla rohkem, kuid autorsus pole sajaprotsendiliselt kindel. Osa tema kirjutatud tekstidest võivad leiduda ümber kirjutatuna teistes käsikirjades ja olla peetud teiste autorite või anonüümsete loojate loominguks. Tuntuim Kassia tekstidest on hümn, mida lauldakse Suure kolmapäeva hommikuteenistuse viimase salmstihhiirana ja mille tekst kujutab endast patustanud naise palvet. Lisaks liturgilistele tekstidele on temalt säilinud 789 mitteliturgilist luuleteksti, enamasti lühivormid, epigrammid või aforismid. https://www.gorgiaspress.com/kassia-the-nun-in-context "Arhiivikoopia". Originaali arhiivikoopia seisuga 14. september 2010. Vaadatud 16. mail 2019.{{netiviide}}: CS1 hooldus: arhiivikoopia kasutusel pealkirjana (link) https://www.antiochian.org.au/departments/choir/saint-kassiani-the-hymnographer/ Metropoolia, nr 86, 2 aprill 2019, lk 2 https://orthochristian.com/92861.html https://www.johnsanidopoulos.com/2015/09/select-gnomic-verses-of-saint-kassiani.html Spyridon Panagopoulos. Kassia: A female hymnographer of 9th century Byzantium and her hymnographic poem on the Vesper of Holy Tuesday. – De Medio Aevo 7 (2015 / 1) Saint Kassiani the Hymnographer Kassia palve. Tõlge inglise keelde Valitud aforismid Kassialt (inglise keeles) Kassia Istanbul Kadin Müzesi (Istanbuli Naiste Muuseum) kodulehel (inglise keeles, noodid, helinäited, lingid, bibliograafia) Video: Kassia hümn Suureks teisipäevaks. Margo ja David Sinkevitch, lauldud Katariina kirikus Moskvas Video: Kassia hümn Suure kolmapäeva hommikuteenistusel. Laulab "Kabarnos Panos", juhatab Elie Khouri Video: Kassia hümn "O Synapostatis Tyrannos" Naine ajas. Kassia. Milvi Martina Piir
Suur kvasarirühm

Suur kvasarirühm (inglise keeles large quasar group) on kosmiline struktuuriüksus, kvasarite kogum. Erinevalt suhteliselt lähedal paiknevatest galaktikate superparvedest on suured kvasarirühmad eriti kaugel. Arvatakse, et nad võivad olla tänapäevaste galaktiliste filamentide eelkäijad. 2012. aastal avastatud Hiigelsuur kvasarirühm on seni leitutest suurim. Universumi suuremastaabiline struktuur
Mdantsane

Mdantsane on linn (township) Lõuna-Aafrika Vabariigis Ida-Kapimaa provintsis Buffalo City linnaringkonnas. Mdantsane asub East Londonist umbes 15 km loode pool. Mdantsane on asutatud 1963. aastal. Lõuna-Aafrika Vabariigi 2011. aasta rahvaloenduse andmetel oli Mdantsane elanikest mustanahalisi aafriklasi 99,48%, värvilisi 0,17%, India või Aasia päritolu inimesi 0,09%, valgeid 0,08% ja teisi 0,18%. Koosa keelt pidas emakeeleks 93,91% inimesi, inglise keelt 3,02%, viipekeelt 0,94%, afrikaani keelt 0,50% ja suulu keelt 0,34%. Mdantsane: 50 years, and thriving![alaline kõdulink] Buffalo City 360 https://census2011.adrianfrith.com/place/260088
Herkulese-Põhjakrooni Suur Sein

Herkulese-Põhjakrooni Suur Sein (inglise keeles Hercules–Corona Borealis Great Wall) on hiiglaslik tasandiline kosmiline struktuuriüksus, galaktiline filament. Tegemist on vaadeldava Universumi suurima astronoomilise objektiga. Seina suurus jääb vahemikku 2–3 gigaparsekit (6–10 miljardit valgusaastat). Suure Seina avastasid 2013. aastal Ameerika Ühendriikide ja Ungari astronoomid Jon Hakkila, István Horváthi ja Zsolt Bagoly juhtimisel. Universumi suuremastaabiline struktuur
Reguleeritav amortisaator kõrghoonetele

Reguleeritav amortisaator kõrghoonetele, TMD (inglise keeles Tuned Mass Damper) on hüdrauliline süsteem kõrghoone tuulepuhangutest tekkiva kõikumise vähendamiseks, s.t. hoone stabiilsuse suurendamiseks . Taipei 101 amortisaator Amortisaatori ja hoone liikumine. Rohelisega hüdraulilised silindrid kõikumise summutamiseks Lauri Jürisoo. Mis hoiab kõrghooneid ümber kukkumast? Forte, 04.01.2014. Vaadatud 16.05.58
Kâmpóng Chhnăngi provints

Kâmpóng Chhnăngi provints on 1. järgu haldusüksus Kambodžas. Provintsis asub osa Tônlé Sabist. Provints jaguneb seitsmeks ringkonnaks ja üheks omavalitsuseks:
Eksootiline täht

Eksootiline täht (inglise keeles exotic star) on hüpoteetiline kompaktne astronoomiline objekt, mis koosneb mitte ainult elektronidest, prootonitest, neutronitest ja müüonidest, nagu tavalised tähed ja neutrontähed, vaid ka muud liiki ainetest. Sellise tähe gravitatsioonilist kokkuvarisemist takistab kõdunud gaasi rõhk või mõni muu kvantefekt. Eksootilisteks tähtedeks on kvarktähed (koosnevad kvarkainest), samuti tähed, mis koosnevad hüpoteetilistest osakestest, mille olemasolu ei ole tõestatud (näiteks preoontähed). Eksootiliste tähtedena käsitletakse ka elektronõrka tähte, bosontähte ja Plancki tähte.
Kvark-gluuonplasma

Kvark-gluuonplasma (inglise keeles quark–gluon plasma) on kõrge energia füüsikas ja osakestefüüsikas aine agregaatolek, milles hadronaine läheb üle olekusse, mis sarnaneb olekuga, kus elektronid ja ioonid asuvad tavalises plasmas. Sellele eelneb glasma olek (glasma termaliseerub, see tähendab laguneb, tekitades hulgaliselt kaootiliselt liikuvaid kvarke, antikvarke ja gluuoneid, moodustades sel moel kvark-gluuonplasma). Seega koosneb kvark-gluuonplasma kvarkidest, antikvarkidest ja gluuonitest. Oletatakse, et universumi aine oli pärast suurt pauku esimestel hetkedel (umbes 10−11 s) kvark-gluuonplasma olekus. Samuti arvatakse, et kvark-gluuonplasma omadused põhjustasid universumi barüoniasümmeetria.
Skytrax

Skytrax (algupäraselt Inflight Research Services) on Suurbritannias asuv nõustamisettevõte, mille põhieesmärk on lennuettevõtete ja lennujaamade töökvaliteedi hindamine. Saadud andmete põhjal koostatakse lennuettevõtete ja lennujaamade pingerida. Lennuettevõtete ja lennujaamade järjestamine toimub teadustööde ja küsitluste põhjal ning eristab lennuettevõtteid kolmes kategoorias – salongiteenused (ingl Cabin Service), maapealne teenindamine (ingl Ground Service) ja pardameened (ingl Onboard Product), kus iga kategooria on omakorda jaotatud 67 alakategooriasse. 2018. aasta kliendirahulolu uuringus osales 20,36 miljonit inimest ja küsitlus kestis 10 kuud. Kõik kulud katab Skytrax. Küsitluse valimis oli üle 100 rahvuse esindaja ja see küsitlus oli tõlgitud kuude keelde: inglise, prantsuse, hispaania, hiina, vene ja jaapani keelde. Airline Equality. (2019). Skytrax Research. Retrieved from Airline Equality: https://www.airlinequality.com/skytrax-research/, 04.05.2019. Skytrax. (2019). Research: Service Airline Ratings. Retrieved from Skytrax: https://skytraxresearch.com/service/airline-ratings/, 04.05.2019. Skytrax. (2019). Awards Methodology. Retrieved from World Airline Awards : https://www.worldairlineawards.com/awards-methodology/, 04.05.2019. Skytrax Research. (2019). World Airline Awards. Retrieved from Skytrax Research: https://skytraxresearch.com/service/airline-of-the-year-awards/, 04.05.2019.
Eesti Riigimetsad

Eesti Riigimetsad oli 1990. aastatel tegutsenud Eesti riigiettevõte, mis algselt kuulus Keskkonnaministeeriumi alluvusse ja aastast 1993 Majandusministeeriumi alluvusse. Ettevõte asutati 1992. aastal ja selle haldusnõukogu liikmeteks kinnitati Jüri Reinson, Artur Nilson, Olev Lugus, Endel Saarman, Ülo Ugard, Eduard Klaos, Kuno Liblik ja Veljo Ranniku. Kui ettevõte läks Majandusministeeriumi alluvusse, reorganiseeriti enamik ettevõtteid riiklikeks aktsiaseltsideks. Hiljem need aktsiaseltsid erastati. Ettevõte haldas kõiki tollaseid Eesti metsamajandid ja mitmeid metsatööstusettevõtteid. Need oli järgmised: Aegviidu metsamajand Alutaguse metsamajand Elva metsamajand Hiiumaa metsamajand Jõgeva metsamajand Järvamaa metsamajand Kilingi-Nõmme metsamajand Kohtla-Järve metsamajand Läänemaa metsamajand Mahtra metsamajand Pärnu metsamajand Rakvere metsamajand Rapla metsamajand Räpina metsamajand Saaremaa metsamajand Suure-Jaani metsamajand Tallinna metsamajand Tartu metsamajand Tudu metsamajand Valgamaa metsamajand Viljandi metsamajand Võru metsamajand Kaarepere metsakatsejaam Ettevõte "Loodus" Metsanduse Infokeskus Ettevõte "EstVitalis" Ettevõte "Forest" Võrtsjärve kalamajand. Eesti metskonnad aastail 1987–1994 (vaadatud 15.05.2019) Riigiettevõtte "Eesti Riigimetsad" moodustamise ja riigiettevõtete haldusnõukogude kinnitamise kohta (vaadatud 15.05.2019)
Eesti Spordiajaloo Seltsi Teataja

Eesti Spordiajaloo Seltsi Teataja on Eesti Spordiajaloo Seltsi häälekandja (ajakiri). Ajakirja esimene number ilmus novembris 1993. Esimene number koostati Enn Mainla eestvedamisel. Mainla ongi üks peamisi ajakirja koostajaid ja toimetajaid. Ajakiri ilmub enamasti neli korda aastas. http://www.esas.ee/esas-teataja (vaadatud 15.05.2019) Ajakirjast Eesti Spordiajaloo Seltsi kodulehel Eesti Spordiajaloo Seltsi Teataja E-kataloogis ESTER
Ungari Kahesabalise Koera Partei

Ungari Kahesabalise Koera Partei (ungari keeles Magyar Kétfarkú Kutya Párt, lühendatult MKKP) on Ungaris tegutsev erakond. Tegemist on 2006. aastal loodud satiirilise ja ühiskonnakriitilise kunstirühmitusega, mis 2014. aastal ametlikult erakonnaks registreeriti. 2018. aasta parlamendivalimistel toetas parteid 1,68% valijatest. Ungari Kahesabalise Koera Partei asutaja ja esimees on Gergely Kovács, kuid teiste liikmete arv ei ole tema sõnul kindlalt fikseeritud. Partei kritiseerib oma tegevusega peamiselt Ungari valitsevat eliiti, sh. paremäärmuslikku peaministrit Victor Orbánit. Oma sõnumeid väljendab MKKP ennekõike tänavakunstis ja plakatikampaaniates, soovides enda sõnul olla pigem heatahtlik, rahumeelne ja humoorikas. Näiteks 2016. aasta migratsioonivastase referendumi eel õhutas partei valijaid oma valimissedeleid rikkuma. Oma toetajatele on erakond lubanud näiteks igavest elu, üht tööpäeva nädalas, kaht päikesetõusu päevas, tasuta õlut ja maksude langetamist. https://dea.digar.ee/cgi-bin/dea?a=d&d=kesknadal20180425.2.4.6 https://www.npr.org/sections/parallels/2018/04/07/599928312/hungarys-satirical-two-tailed-dog-party-will-debut-in-sunday-elections?t=1558017244146 "Arhiivikoopia". Originaali arhiivikoopia seisuga 27. aprill 2019. Vaadatud 16. mail 2019.{{netiviide}}: CS1 hooldus: arhiivikoopia kasutusel pealkirjana (link) https://www.newsweek.com/hungarys-joke-party-dead-serious-about-election-875196
UNESCO maailmapärand Aserbaidžaanis

Aserbaidžaani alal on UNESCO maailmapärandi nimistus kolm objekti ja üheksa objekti kandidaati. Nimistusse on kantud: kolm kultuuripärandi objekti: 2000 Bakuu müüriga kaitstud linn koos Shirvanshah' palee ja Neitsitorniga 2007 Gobustani kaljujoonistega kultuurmaastik 2019 Şəki ajalooline keskus koos khaanipaleega (vaata Şəki khaanipalee) nimistusse kandideerib alates 1998. aastast veel üheksa objekti UNESCO maailmapärand Aserbaidžaanis. UNESCO maailmapärandi koduleht. Inglise keeles (vaadatud 6. augustil 2019) "Bakuu müüriga kaitstud linn koos Shirvanshah' palee ja Neitsitorniga". UNESCO Maailmapärandi koduleht. Inglise keeles (vaadatud 6. augustil 2019) "Gobustani kaljujoonistega kultuurmaastik". UNESCO Maailmapärandi koduleht. Inglise keeles (vaadatud 6. augustil 2019) "Şəki ajalooline keskus koos khaanipaleega". UNESCO Maailmapärandi koduleht. Inglise keeles (vaadatud 6. augustil 2019) UNESCO maailmapärand Aserbaidžaanis. UNESCO maailmapärandi koduleht. Inglise keeles (vaadatud 6. augustil 2019)
Artemise programm

Artemise programm on NASA mehitatud kosmoselendude programm, mille eesmärkideks on saavutada püsiv inimeste kohalolek Kuul ja selle orbiidil ning mehitatud missioon Marsile. Programmis osalevad ka Euroopa Kosmoseagentuur (ESA), JAXA ja Kanada Kosmoseagentuur (CSA). Programmi eesmärkide täitmiseks kavatsetakse ehitada ja kasutada kanderaketti Space Launch System, kosmoselaeva Orion ning kosmosejaama Lunar Gateway. Kosmosejaama varustamisel plaanitakse kasutada ka erafirmade kosmoselaevu. President Donald Trump allkirjastas 11. detsembril 2017 määruse, mille kohaselt naasevad inimesed esimest korda pärast 1972. aastat Kuule. Programmi esimene missioon, Artemis 1 startis 11. novembril 2022 ja naasis Maale sama aasta 11. detsembril. Esimene mehitatud lend, Artemis 2 toimub novembris 2024 ja programmi esimene mehitatud maandumine Kuule on planeeritud 2025. aastaks. Programm on nimetatud vanakreeka jahi-, looduse- ja kuujumalanna Artemise järgi, kelle kaksikvend on Apollon. "Trump taaselustab lennud Kuule". Postimees. Vaadatud 16. mai 2019. "Artemis III: NASA's First Human Mission to the Lunar South Pole". NASA. Vaadatud 7. aprillil 2023. "NASA Names New Moon Landing Program Artemis After Apollo's Sister". NASA. Vaadatud 16. mai 2019.
Peter Sloterdijk

Peter Sloterdijk (sündinud 26. juunil 1947 Karlsruhes) on saksa filosoof ja kultuuriteoreetik. Ta käsitleb maailma kui kooslust, mis sisaldab ühtviisi olulisena kõiki olemise viise ja tasandeid – inimesi, loomi, taimi, masinaid jne. Komponentide dualistlikku eristamist kehaks ja hingeks, subjektiks ja objektiks, kultuuriks ja looduseks jne peab Sloterdijk eksitavaks. Tema tekstide stiilis saavad kokku akadeemiline sügavus ja lugeja tähelepanu siduv intrigeeriv ilmekus. "Peter Sloterdijk on tänapäeva saksa filosoofia paha poiss," kirjutab Hasso Krull "Jumalahulluse" tõlke järelsõnas "Peter Sloterdijki rada". Doktorikraadi kaitses ta 1975. aastal Hamburgi ülikoolis. Oma töödes arendab Sloterdijk järgmiste autorite seisukohti: Friedrich Nietzsche, Sigmund Freud, Theodor Adorno, Martin Heidegger, Gotthard Günther, Michel Foucault, Gilles Deleuze, Jacques Derrida, Jacques Lacan, Osho. Populaarsuse tõi Sloterdijkile 1983. aastal ilmunud kaheköiteline "Küünilise mõistuse kriitika". Tema meistriteoseks on kujunenud triloogia "Sfäärid" (1998, 1999, 2004). Eesti keeles on ilmunud Hasso Krulli tõlkes 2019. aastal Peter Sloterdijki "Jumalahullus". Varem on Sloterdijkist ilmunud veel Triin Kallase tõlgitud kõne "Reeglid inimesteaia tarbeks. Vastus Heideggeri "Kirjale humanismist"" koos tõlkija seletava artikliga "Petlikult kahjutu humanist". See kõne peeti Heideggerile pühendatud konverentsil 1999. aastal ja leidis elavat vastukaja. Ta oli alates oli 2001. aastast kuni pensioniikka jõudmiseni 2015. aastal Karlsruhe Kunsti ja Disaini Ülikooli rektor ning 2017. aastast samas filosoofia ja meediateooria professor. Hollandipärase nime Sloterdijk tagapõhi on selles, et ema teenis Teise maailmasõja ajal Vermahti radari vaatlejana Hollandis. Pärast sõda tutvus seal hollandlasega, neil sündisid Peter ja üks tütar, kuid varsti lahutasid vanemad abielu. Koolihariduse sai Peter Münchenis Wittelsbacheri Gümnaasiumis. Lühikest aega õppis ta 1957. aastal Ammersee internaadis, kust koos sõpradega põgenes. Pöördeliseks etapiks elus peab ta 1978–1980 viibimist OSHO ashramis. Reeglid inimesteaia tarbeks. 2004, 10–11: Vikerkaar. 2004. Lk 107–132.{{raamatuviide}}: CS1 hooldus: koht sisaldab numbrit (link) "Ametlik koduleht".
Dedophlistskaro

Dedophlistskaro ('kuninganna allikas') on linn Gruusias Kahhethi piirkonnas Dedophlistskaro rajoonis. Nõukogude Liidu valitsus muutis 1963. aastal linna nime Tsiteltskaroks, mis tähendab punast allikat. Kui Gruusia aastal 1991 iseseisvus, muudeti linna nimi tagasi Dedophlistskaroks.
Joe Thornton

Joseph Eric Thornton (sündinud 2. juulil 1979 St. Thomasis Ontario provintsis) on Kanada jäähokimängija, kes mängib keskründajana NHL-i klubis Florida Panthers. 1997. aastal valis Boston Bruins ta NHL-i draft '​is esimese valikuna. Bruinsi meeskonnas mängis ta aastatel 1997–2005 kokku kaheksal hooajal. NHL-i tööseisaku ajal hooajal 2004–05 mängis ta Šveitsi kõrgliiga klubis HC Davos. Aastatel 2002–05 oli Thornton Bruinsi kapten. 2005. aasta novembris liitus Thornton San Jose Sharksiga. 2005–06 andis ta NHL-i põhihooajal 96 väravasöötu ja kogus 125 punkti, olles mõlemas arvestuses liiga parim mängija. Hooajal 2005–06 pälvis Thornton NHL-i enim punkte kogunud mängijale antava Art Ross Trophy ja hooaja väärtuslikumale mängijale Hart Memorial Trophy. Thornton on ainus mängija NHL-i ajaloos, kes on ühel hooajal kahes klubis mängides need auhinnad võitnud. Samuti on ta sellest hooajast ühel hooajal enim punkte kogunud mängija, kes on ühel hooajal mänginud kahes klubis. Ka hooaeg 2006–07 oli väga edukas, kui ta oli liigas enim väravasööte andunud mängija (92 resultatiivset söötu) ja kogus taas üle 100 punkti (kokku 114), jäädes sel hooajal alla vaid Sidney Crosbyle, kes kogus 120 punkti. 2007–08 oli ta kolmandat hooaega järjest enim väravasööte andnud mängija liigas (67 resultatiivset söötu). Aastatel 2010–14 oli Thornton Sharksi kapten. 2020. aasta oktoobris sõlmis Thornton üheaastase lepingu Toronto Maple Leafsiga. 2021. aasta augustis sõlmis ta üheaastase lepingu Florida Panthersiga. NHL-i tähtede mängul on ta osalenud kokku kuus korda (aastatel 2002, 2003, 2004, 2007, 2008 ja 2009). NHL-i sümboolsesse koosseisu on ta valitud hooajal 2005–2006 ning Second All-Star Team '​i hooaegadel 2002–2003, 2007–2008 ja 2015–2016. 2010. aastal tuli ta Kanada jäähokikoondise koosseisus olümpiavõitjaks. 2005. aasta maailmameistrivõistlustel võitis ta hõbemedali. 2005. aasta maailmameistrivõistlustel oli ta enim väravasööte andnud (10 resultatiivset söötu) ja punkte kogunud mängija (16 punkti). Ta lõi turniiril kuus väravat ja jäi selles arvestus alla ainult oma meeskonnakaaslasele Rick Nashile. Thornton valiti kogu turniiri väärtuslikumaks mängijaks ja lisaks turniiri sümboolsesse koosseisu. "Maple Leafs Sign Joe Thornton". National Hockey League. 16.10.2020. Vaadatud 14.1.2021 "Thornton signs one-year contract with Panthers, will play 24th NHL season". nhl.com. 13.8.2021. Vaadatud 20.10.2021 Joe Thornton nhl.com lehel Joe Thornton hockeydb.com lehel
Mäeküla

Mäeküla on mitme Eesti koha nimi: Mäeküla on küla Hiiumaa vallas Hiiu maakonnas Mäeküla on küla Paide linnas Järva maakonnas Mäeküla on küla Türi vallas Järva maakonnas Mäeküla on küla Haapsalu linnas Lääne maakonnas Mäeküla on küla Põhja-Pärnumaa vallas Pärnu maakonnas Mäeküla on küla Saaremaa vallas Saare maakonnas Mäeküla on küla Kambja vallas Tartu maakonnas Mäeküla on küla Otepää vallas Valga maakonnas Mäeküla on küla Karksi vallas Viljandi maakonnas Mäeküla on küla Põhja-Sakala vallas Viljandi maakonnas Mäeküla asum asub Tallinnas Haabersti linnaosas Mäekülä, küla Võrumaal Mäekülä (Kanepi vald), endine küla Põlvamaal Mäeküla järv Mäeküla piimamees
Kliment (Kuštš)

Kliment (ukraina keeles Климент; kodanikunimega Павло Миколайович Кущ Pavlo Mõkolajovõtš Kuštš; sündinud 9. aprillil 1969 Simferopolis) on Ukraina Õigeusu Kiriku vaimulik (piiskop). 2020. aastast on ta Ukraina Õigeusu Kiriku Simferopoli ja Krimmi metropoliit (Митрополит Сімферопольський і Кримський). Климент (Кущ) Митрополит Сімферопольський і Кримський (vaadatud: 03.11.2020)
Kalami keel (paapua)

Kalami keel on paapua keel, mis kuulub Üld-Uus-Guinea hõimkonda, Madangi keelte kalami-koboni rühma ja mida räägitakse Paapua Uus-Guineas Madangi provintsis. Kõnelejate arvu hinnati 1991. aastal 15 000. Kalami keeles on keeruline pandani register alŋaw mnm, keelevariant, mida kasutatakse kruvipuu (pandani) pähklite korjamise, neist toidu valmistamise ja söömise ajal, aga ka kaasuaride söömise ja toiduks valmistamise ajal. http://www.ethnologue.com/language/kmh Pawley, Andrew (1992). "Kalam Pandanus Language: An Old New Guinea Experiment in Language Engineering". Dutton, Tom E.; Ross, Malcolm; Tryon, Darrell (toim.). The Language Game: Papers in Memory of Donald C. Laycock. Pacific Linguistics Series C. 110. Memory of Donald C. Laycock. Canberra: Department of Linguistics, Research School of Pacific Studies, Australian National University, 313–334. http://www.multitree.org/codes/kmh.html
UÕK Taga-Karpaatia piiskopkond

UÕK Taga-Karpaatia piiskopkond (ukraina keeles Закарпатська єпархія ПЦУ) on Ukraina Õigeusu Kiriku piiskopkond Taga-Karpaatia oblastis.
Ühtri

Ühtri on küla Hiiu maakonnas Hiiumaa valla keskosas. Enne Eesti omavalitsuste haldusreformi 2017. aastal kuulus küla Käina valda. Ühtrist põhjas asub Pärnselja, läänes Lelu, lõunas Aadma, idas Kleemu ja kirdes Kaigutsi küla. Kohanime päritolu on teadmata. Kohanime on esmamainitud 1665. aastal kujul Vchtry. Ühtri lõunaosa läbib Luguse jõgi. Ühtri küla kuulus ajalooliselt algselt Putkaste mõisa alla ja hiljem Aadma mõisa alla. Läänemaa 1725–1726 adramaarevisjoni alusel elasid külas talunikud Uchtri Peet, Knuti Siemo ja Siemona Matz. 1835 oli Ühtris kuus talu, mille elanikud said omale perekonnanimeks nimed Ernes, Jaakson (Jakson), Jõemets, Kaev (Kaew), Lapp, Lipp, Maasik, Maripuu (Marripu), Roasto (Rooasto), Saarna, Sooster, Uusman, Wardas ja Wihhor. Ühtri küla läbib kagust loodesse Käina–Ühtri–Aadma–Kuriste tee, kus asuvad Ühtri ja Lelu teeristi bussipeatus. Teest suundub edelasse Ühtri–Lelu tee ja loodesse Pärnselja tee. Ühtri külas Pendi talus on sündinud kunstnik Ülo Sooster. Tema sünnikodu tähistab mälestuskivi. Külas asub baptistide palvela. Nõukogude ajal tegutses külas Tarbijate kooperatiivi kauplus. Maa-amet, vaadatud 21.11.2020. Statistikaameti statistika andmebaas, vaadatud 21.02.2024. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Ühtri" Eesti kohanimeraamatus. Tallinn: Eesti Keele Sihtasutus, 2016. Käina kihelkonna perekonnanimede panemise raamat; EAA.1864.2.VIII-196; 1835 Mälestuskivi asukoht